पाएं अपने शहर की ताज़ा ख़बरें और फ्री ई-पेपरडाउनलोड करें
शहर के एक रिटायर्ड शिक्षक और एक शिक्षक ने मिलकर मजदूर के बच्चों को पढ़ाना एक साल पहले शुरू किया था। यह बच्चे अपनी झुग्गियों के बाहर ही खेला करते थे, शुरुआत में दो स्थानों पर मजदूर सेवार्थ पाठशाला शुरू की गई, लेकिन धीरे-धीरे यह 13 स्थानों पर शुरू हो गईं। अब इन स्थानों पर लगभग 800 बच्चे पढ़ते हैं। एक महीने पहले कर्फ्यू शुरू हुआ तो बच्चों को पढ़ाने वाले शिक्षकों की टीम ने सहयोगियों के साथ मिलकर राशन का इंतजाम शुरू कर दिया। यह टीम विभिन्न सामाजिक संगठनों से मिलकर तथा कुछ अपने संसाधनों से मजदूर परिवारों को राशन तथा किराना उपलब्ध करा रही है।
यह काम शुरू करने वाले रिटायर शिक्षक ओपी दीक्षित कहते हैं कि साइंस काॅलेज और विवेकानंद नीडम के बाहर मजदूरों ने झोपड़े बना लिए थे, इनके बच्चे बाहर खेलते रहते थे, किसी स्कूल में पढ़ने के लिए नहीं जाते थे, ऐसा देखकर बच्चों को पढ़ाना शुरू किया। इन दोनों स्थानों पर अच्छा परिणाम मिला तो शहर के 13 अन्य स्थानों पर जहां मजदूरों की झोपड़ियां हैं वहां भी यह काम शुरू कर दिया। इस साल लॉकडाउन में मजदूरों को काम मिलना बंद हो गया तो विभिन्न सामाजिक संगठनों के साथ मिलकर राशन और किराने के सामान का इंतजाम शुरू कर दिया। श्री दीक्षित कहते हैं सामाजिक संगठनों की मदद से अभी इस काम में सफलता मिल रही है।
अस्पताल में मरीजों का लंगर करा रही है सेवा भाव समिति
जयारोग्य अस्पताल और सुपर स्पेशलिटी के बाहर सुबह-शाम कुछ लोग मरीजों की अडेंटरों को खाने के पैकेट तो कभी प्लेटों में खाना बांटते हुए दिखाई देते हैं। इनका यह काम 7 साल से लगातार चल रहा है। कोरोना काल में इस काम और बढ़ाया गया है। समिति के उपाध्यक्ष रमेशचंद्र गाेयल कहते हैं कि पिछले साल कोरोना काल के दौरान 1 लाख 62 हजार खाने के पैकेट बांटे थे। इस बार भी यह काम चालू है और पूरी क्षमता से परेशान मरीजों के अटेंडरों की सेवा में लगे हैं। श्री गोयल बताते हैं कि समिति के 50 सदस्य हैं किसी की शादी की सालगिरह, सालगिरह होने पर उसकी ओर से खाना वितरित किया जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn